Η **Χρυσοπηγή Δεβετζή** (Αλεξανδρούπολη, 2 Οκτωβρίου 1976) είναι Ελληνίδα πρώην αθλήτρια του άλματος εις τριπλούν και του άλματος εις μήκους, με μεγάλες διακρίσεις αλλά και τιμωρίες σχετικά με ντόπινγκ.

Βιογραφία
---------

Γεννήθηκε στις 2 Ιανουαρίου 1975 στην Αλεξανδρούπολη. Στη διάρκεια της καριέρας της αγωνίστηκε με τα χρώματα του Παναθηναϊκού και στη συνέχεια του Ολυμπιακού ΣΦΠ.

Η Δεβετζή ψηφίστηκε από τους αθλητικούς συντάκτες ως η κορυφαία της χρονιάς τον Δεκέμβριο του 2008, κυρίως λόγω του χάλκινου μεταλλίου που είχε κατακτήσει στους Ολυμπιακούς Αγώνες του Πεκίνου της ίδιας χρονιάς --ένα μετάλλιο που της αφαιρέθηκε το 2016 λόγω του ότι βρέθηκε ντοπαρισμένη σε αυτούς τους αγώνες-- με 2.016 ψήφους και τιμήθηκε από τον ΠΣΑΤ για 4η συνεχή χρονιά, που αποτελεί ρεκόρ.

Καριέρα
-------

Θεωρείται μια από τις μεγαλύτερες αθλήτριες στην ιστορία του τριπλούν αφού κατέχει την τέταρτη καλύτερη επίδοση όλων των εποχών στο αγώνισμα με 15,32 μέτρα, επίδοση που πέτυχε στον προκριματικό του τριπλούν στους Ολυμπιακούς Αγώνες του 2004 στην Αθήνα, στις 21 Αυγούστου 2004. Στον τελικό του αγωνίσματος κέρδισε το ασημένιο μετάλλιο με επίδοση 15,25 μ. στην τέταρτη από τις 6 προσπάθειες που επιχείρησε στον τελικό. Την ίδια χρονιά κέρδισε το χάλκινο μετάλλιο στο Παγκόσμιο Πρωτάθλημα Κλειστού Στίβου στη Βουδαπέστη το Μάρτιο με 14,73 μ.. 

### 2005-2007

Το 2005 κατέκτησε την πέμπτη θέση στο Παγκόσμιο Πρωτάθλημα Στίβου στο Ελσίνκι με επίδοση 14,64μ.. Το Σεπτέμβριο του 2005 κατέκτησε την πρώτη θέση στον τελικό των Γκραν Πρι που διεξήχθη στο Μονακό στις 9 - 10 Σεπτεμβρίου με επίδοση 14,89 μ.. 

Το 2006 δεν μετείχε σε αγώνες κλειστού στίβου, ενώ ξεκίνησε τη θερινή σεζόν με πολύ καλές επιδόσεις και στο τριπλούν και στο μήκος. Κέρδισε το Πανελλήνιο Πρωτάθλημα Στίβου στο μήκος με επίδοση 6,83 μ. που είναι η τρίτη καλύτερη όλων των εποχών στην Ελλάδα, ενώ στο τριπλούν έχει επίδοση 14,88 μ. επίδοση που πέτυχε στα Τσικλιτήρεια 2006.

Πήρε μέρος στους αγώνες της πρώτης κατηγορίας (δεύτερο γκρουπ) του Ευρωπαϊκού Κυπέλλου Στίβου "Μπρούνο Ζάολι" που διεξήχθη στο Καυτανζόγλειο στάδιο της Θεσσαλονίκης το διήμερο 17 - 18 Ιουνίου 2006. Συμμετείχε στα αγωνίσματα του τριπλούν και του μήκους και κέρδισε και στα δύο με επιδόσεις 14,44 μ. και 6,71 μ. αντιστοίχως χαρίζοντας 16 υπερπολύτιμους βαθμούς στην ελληνική ομάδα και βοηθώντας την να τερματίσει πρώτη στο δεύτερο γκρουπ και να ανέβει στη Σούπερ Λίγκα.

Έλαβε μέρος στον προκριματικό του τριπλούν στο Ευρωπαϊκό Πρωτάθλημα Στίβου στο Γκέτεμποργκ της Σουηδίας και πέρασε στον τελικό κάνοντας 14,64 στη δεύτερή της προσπάθεια.

Στον τελικό του αγωνίσματος που έγινε στις 9 Αυγούστου 2006 κατέκτησε το ασημένιο μετάλλιο με επίδοση 15,05 που έκανε στην πρώτη της προσπάθεια στον αγώνα. Χαρακτηριστικό είναι ότι βρισκόταν στην πρώτη θέση μέχρι το προτελευταίο άλμα στον αγώνα, όταν η Τατιάνα Λεμπέντεβα έκανε στην τελευταία προσπάθεια της 15,15 και πήρε το χρυσό μετάλλιο από τη Χρυσοπηγή Δεβετζή.

### 2007-2009: ακυρωθείσα περίοδος για παραβάσεις ντόπινγκ

Στις 31 Αυγούστου 2007 κατέκτησε το χάλκινο μετάλλιο στο πλαίσιο του Παγκοσμίου Πρωταθλήματος Στίβου στην Οζάκα της Ιαπωνίας με επίδοση 15,04, την οποία πέτυχε στην πρώτη της προσπάθεια. Είχε, ακόμη, τέσσερις άκυρες προσπάθειες και μία ακόμα επιτυχημένη στα 14,75. Ωστόσο, σε επανέλεγχο που έκανε η ΙΑΑF στο δείγμα του 2007 τον Νοέμβριο του 2015, βρέθηκαν παράνομες ουσίες και ο ΣΕΓΑΣ γνωστοποίησε την έναρξη της πειθαρχικής της διαδικασίας.

Ακολούθησε, τον επόμενο μήνα (23 Σεπτεμβρίου 2007), η δεύτερη θέση στον τελικό των Γκραν πρι, στη Στουτγάρδη, με άλμα στα 14,75 μέτρα. 

Στις 16 Οκτωβρίου 2007 η Δεβετζή κατέκτησε ένα χρυσό μετάλλιο στο μήκος στους Παγκόσμιους Στρατιωτικούς Αγώνες στην Ινδία, με 6,69μ.. 

Στις 10 Δεκεμβρίου του 2007 ψηφίστηκε από τους αθλητικούς συντάκτες ως κορυφαία του ελληνικού αθλητισμούγια τρίτη συνεχή χρονιά.

Στο Βαλκανικό Πρωτάθλημα στις 9 Φεβρουαρίου του 2008 έκανε άλμα 6,85 μ. στο μήκος. Αυτό ήταν η δεύτερη καλύτερη επίδοση της ελληνικής ιστορίας στον κλειστό στίβο, μετά το πανελλήνιο ρεκόρ της Νίκης Ξάνθου (7,03).

Το Μάρτιο του 2008, στο Παγκόσμιο πρωτάθλημα κλειστού στίβου στη Βαλένθια της Ισπανίας, η αθλήτριαπροκρίθηκε από το πρώτο της άλμα (14,63μ.) στον τελικό του αγωνίσματος. Τον ίδιο μήνα ορίστηκε η τελευταία λαμπαδηδρόμος κατά την αφή της Ολυμπιακής Φλόγας.

Η Δεβετζή πρώτευσε στο άλμα εις μήκος στο γκαλά γυναικών στη Φιλοθέη στις 28 Μαΐου του 2008 πετυχαίνοντας 6,66μ. στην πρώτη προσπάθειά της.

Η πρωταθλήτρια πέτυχε παγκόσμια επίδοση με 15,22 μέτρα στο τριπλούν στη διάρκεια του μίτινγκ "Θεσσαλονίκη 2008".

Στους Ολυμπιακούς Αγώνες του Πεκίνου το 2008, αφού προκρίθηκε με την πρώτη προσπάθεια κατευθείαν στον τελικό του τριπλούν, κέρδισε το χάλκινο μετάλλιο (που της αφαιρέθηκε αργότερα εξαιτίας χρήσης απαγορευμένης ουσίας) με επίδοση 15,23 μ. που αποτέλεσε την καλύτερη επίδοσή της εκείνο το χρόνο. Τον Απρίλιο του 2009 στο Γκραν Πρι του Ντακάρ στις 14 Απριλίου η αθλήτρια ήταν 4η με άλμα στο τριπλούν 14,08 μ.. 
Όλες οι παραπάνω συμμετοχές, επιδόσεις και μετάλλια της περιόδου από τις 31 Αυγούστου του 2007 έως τις 30 Αυγούστου του 2009, **ακυρώθηκαν**.

### Επιδόσεις

Η εξέλιξη της Πηγής Δεβετζή:

| Αγώνισμα | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| --- | --- | --- | --- | --- | --- | --- | --- | --- | --- | --- |
| κλειστός στίβος | μήκος | — | — | — | — | — | — | — | — | 6,31 | — |
| τριπλούν | — | 13,48 | 13,24 | — | 13,94 | 14,84 | 14,81 | 13,92 | — | — |
| ανοικτός στίβος | μήκος | — | 6,15 | — | 5,94 | 6,15 | 6,36 | 6,24 | 6,56 | 6,83 | 6,57 |
| τριπλούν | 13,44 | 13,61 | 13,48 | 14,00 | 14,15 | 14,34 | 15,32 | 14,89 | 15,05 | 14,58 |

Διακρίσεις
----------

| Έτος | Διοργάνωση | Τόπος | Θέση | Άθλημα | Επίδοση |
| --- | --- | --- | --- | --- | --- |
| 2001 | Μεσογειακοί Αγώνες | Τύνιδα, Τυνησία | 5η | Τριπλούν |  |
| 2002 | Ευρωπαϊκό Πρωτάθλημα | Μόναχο, Γερμανία | 7η | Τριπλούν |  |
| 2003 | Παγκόσμιο Πρωτάθλημα | Παρίσι, Γαλλία | 8η | Τριπλούν |  |
| 2004 | Παγκόσμιο Πρωτάθλημα Κλειστού | Βουδαπέστη, Ουγγαρία | 3η | Τριπλούν | 14,73 μ |
| Ολυμπιακοί Αγώνες 2004 | Αθήνα, Ελλάδα | 2η | Τριπλούν | 15,25 μ |
| Τελικός Γκραν Πρι IAAF | Μόντε Κάρλο, Μονακό | 4η | Τριπλούν |  |
| 2005 | Ευρωπαϊκό Πρωτάθλημα Κλειστού | Μαδρίτη, Ισπανία | 10η | Τριπλούν |  |
| Μεσογειακοί Αγώνες | Αλμερία, Ισπανία | 3η | Τριπλούν |  |
| Παγκόσμιο Πρωτάθλημα | Ελσίνκι, Φινλανδία | 5η | Τριπλούν |  |
| Τελικός Γκραν Πρι IAAF | Μόντε Κάρλο, Μονακό | 1η | Τριπλούν | 14,89 μ |
| 2006 | Ευρωπαϊκό Πρωτάθλημα | Γκέτεμποργκ, Σουηδία | 2η | Τριπλούν | 15,05 μ |
| 10η | Μήκος |  |
| Τελικός Γκραν Πρι IAAF | Στουτγάρδη, Γερμανία | 2η | Τριπλούν |  |
| Παγκόσμιο Κύπελλο | Αθήνα, Ελλάδα | 2η | Τριπλούν | 15,04 μ |
| 3η | Μήκος |  |

### Ατομικά Ρεκόρ

Τα επίσημα ατομικά ρεκόρ με βάση τον ιστότοπο της World Athletics (πρώην IAAF).  Έχουν αφαιρεθεί τα ατομικά ρεκόρ της περιόδου για την οποία τιμωρήθηκε. 

Ανοιχτός Στίβος

| Ημερομηνία | Άθλημα | Τόπος | Επίδοση |
| --- | --- | --- | --- |
| 21 Αυγούστου, 2004 | Τριπλούν | Αθήνα, Ελλάδα | 15,32 (NR) |
| 10 Ιουνίου, 2006 | Μήκος | Τρίκαλα, Ελλάδα | 6,83 \* |

* Τρίτη επίδοση όλων των εποχών στην Ελλάδα, μετά τις Νίκη Ξάνθου (7.03) και Παρασκευή Τσιαμήτα.

Κλειστός Στίβος

| Ημερομηνία | Άθλημα | Τόπος | Επίδοση |
| --- | --- | --- | --- |
| 4 Μαρτίου 2003 | Τριπλούν | Αθήνα, Ελλάδα | 14,84 (NR) |
| 3 Μαρτίου 2006 | Μήκος | Λιέβεν, Γαλλία | 6,31 |

Αποκλεισμός και τιμωρία
-----------------------

Τον Μάρτιο του 2011 στην αθλήτρια επεβλήθη αποκλεισμός από όλες τις διοργανώσεις για δύο χρόνια από τη Διεθνή Ομοσπονδία Στίβου, με την αιτιολογία ότι *«απέτυχε να δώσει δείγμα»* σε αιφνίδιο έλεγχο που πραγματοποιήθηκε στις 23 Μαΐου 2009 στη Γιάλτα της Ουκρανίας, όπου έκανε προετοιμασία.

Η Παγκόσμια Ομοσπονδία Στίβου την τιμώρησε το 2016 για παραβίαση των κανονισμών ντόπινγκ και στο Παγκόσμιο Πρωτάθλημα στην Οσάκα το 2007, καθώς σε επανέλεγχο δείγματος το οποίο είχε δώσει κατά την διάρκεια των αγώνων, το δείγμα βρέθηκε θετικό. Έτσι ακυρώθηκαν όλα τα αποτελέσματά της για δύο ολόκληρα χρόνια, από τις 31 Αυγούστου του 2007 έως τις 30 Αυγούστου του 2009, με αποτέλεσμα να αφαιρεθούν αρκετά μετάλλια και να διαγραφούν όλες οι επιδόσεις από την αθλητική της καριέρα.

Στις 17 Νοεμβρίου 2016 η Διεθνής Ολυμπιακή Επιτροπή της **αφαίρεσε** το χάλκινο μετάλλιο που κατέκτησε στους Ολυμπιακούς Αγώνες του 2008, λόγω της χρήσης στανοζολόλης κατά τη διάρκεια των Αγώνων.

Προσωπική ζωή και άλλες δραστηριότητες
--------------------------------------

Το 2006 παντρεύτηκε τον Γιώργο Πούλο με πολιτικό γάμο ενώ η σχέση τους είχε ξεκινήσει από το 2000. Ωστόσο, αργότερα πήρε διαζύγιο και καταφέρθηκε κατά του πρώην συζύγου της.
Έχει συμμετάσχει σε τηλεοπτικές καλλιτεχνικές διαγωνιστικές εκπομπές.

Παραπομπές
----------

1. ↑  Chrysopigi Devetzi IAAF
2. ↑  «Σεξουαλική παρενόχληση από παράγοντα του αθλητισμού καταγγέλλει η Πηγή Δεβετζή». *Η Εφημερίδα των Συντακτών*. Ανακτήθηκε στις 26 Δεκεμβρίου 2021.
3. ↑  Ελευθεροτυπία Αρχειοθετήθηκε 2008-02-10 στο Wayback Machine. *Αρωμα... Πεκίνου*, 16 Δεκεμβρίου 2008.
4. ↑  Χολίδης, Κώστας (25 Νοεμβρίου 2015). «Ντοπέ η Δεβετζή». sport24.gr. Ανακτήθηκε στις 25 Νοεμβρίου 2015.
5. ↑  «Αθλητισμός - Εθνική ποδοσφαίρου, Δεβετζή, Διαμαντίδης, Ρεχάγκελ, Παπαγιάννη οι κορυφαίοι του 2007». Αρχειοθετήθηκε από το πρωτότυπο στις 12 Δεκεμβρίου 2007. Ανακτήθηκε στις 10 Δεκεμβρίου 2007.
6. ↑  Ελευθεροτυπία[*νεκρός σύνδεσμος*], *Πολύ μακριά, για τη... διασκέδασή της*, 11 Φεβρουαρίου 2008.
7. ↑  in.gr Αρχειοθετήθηκε 2008-03-12 στο Wayback Machine.  *Με την πρώτη» στον τελικό του τριπλούν στη Βαλένθια η Πηγή Δεβετζή*, 8 Μαρτίου 2008
8. ↑  in.gr[*νεκρός σύνδεσμος*], *Οι Τατιάνες... έφαγαν τη σκόνη της Δεβετζή στο «9ο Γκαλά της Φιλοθέης»*, 28 Μαΐου 2008
9. ↑  in.gr Αρχειοθετήθηκε 2008-07-11 στο Wayback Machine. *Ακόμα... πετάει η Δεβετζή με άλμα για χρυσό στο Πεκίνο*, 9 Ιουλίου 2008
10. ↑  in.gr Αρχειοθετήθηκε 2009-04-21 στο Wayback Machine. Τέταρτη θέση για την Πηγή Δεβετζή στο grand prix του Ντακάρ, 19 Απριλίου 2009.
11. 1 2  Σπανέα, Σπυριδούλα (28 Σεπτεμβρίου 2016). «Αφαιρούνται μετάλλια από την Πηγή Δεβετζή λόγω ντόπινγκ | Η ΚΑΘΗΜΕΡΙΝΗ». *www.kathimerini.gr*. Ανακτήθηκε στις 26 Δεκεμβρίου 2021.
12. ↑  «Chrysopigi DEVETZI | Profile | World Athletics». *worldathletics.org*. Ανακτήθηκε στις 26 Δεκεμβρίου 2021.
13. ↑  «Chrysopigi DEVETZI | Profile | World Athletics». *worldathletics.org*. Ανακτήθηκε στις 26 Δεκεμβρίου 2021.
14. ↑  «Καμπάνα αποκλεισμού δύο χρόνων στη Δεβετζή από την IAAF», άρθρο στον ιστότοπο In.gr, 19 Μαρτίου 2011.
15. ↑  «Είναι επίσημο! Αφαιρέθηκε το Ολυμπιακό μετάλλιο της Δεβετζή». *www.newsit.gr*. 17 Νοεμβρίου 2016.. Ανακτήθηκε στις 17-11-2016.
16. 1 2  «Πηγή Δεβετζή: «Ήμουν σαν τους απόρους που περιμένουν φαγητό»». *OK*. 7 Νοεμβρίου 2021. Ανακτήθηκε στις 26 Δεκεμβρίου 2021.
17. ↑  «Σοκάρει η Πηγή Δεβετζή: Μου έκανε μεγάλο κακό ο πρώην άνδρας μου - Με εκμεταλλεύτηκε [Εικόνες]». *The TOC*. 8 Νοεμβρίου 2021. Ανακτήθηκε στις 26 Δεκεμβρίου 2021.
18. ↑  «Καταγγελίες της Πηγής Δεβετζή για το Dancing with the stars». *THE BEST*. 26 Απριλίου 2010. Ανακτήθηκε στις 26 Δεκεμβρίου 2021.

Εξωτερικοί σύνδεσμοι
--------------------

* Σπορ ιστορίες: Πηγή Δεβετζή (Αρχείο ντοκιμαντέρ της ΕΡΤ)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ολυμπιακοί Αγώνες 2004 - Έλληνες Ολυμπιονίκες |
| --- |
|  |
| Χρυσά Μετάλλια | 
* Θωμάς Μπίμης & Νίκος Συρανίδης
* Ηλίας Ηλιάδης
* Σοφία Μπεκατώρου & Αιμιλία Τσουλφά
* Δήμος Ταμπάκος
* Αθανασία Τσουμελέκα
* Φανή Χαλκιά
 |  |
|  |
| Ασημένια Μετάλλια | 
* Τασούλα Κελεσίδου
* Χρυσοπηγή Δεβετζή
* Νίκος Κακλαμανάκης
* Εθνική πόλο γυναικών
* Αλέξανδρος Νικολαΐδης
* Ελισάβετ Μυστακίδου
 |
|  |
| Χάλκινα Μετάλλια | 
* Βασίλης Πολύμερος & Νίκος Σκιαθίτης
* Πύρρος Δήμας
* Αρτιόμ Κιουρεγκιάν
* Μιρέλα Μανιάνι
 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Πρωταθλητές Πανελλήνιου Πρωταθλήματος Στίβου στο άλμα εις μήκος γυναικών |
| --- |
|  |
| 1896–1929 | 
* 1896–29: *δεν πραγματοποιήθηκε*
 |
|  |
| 1930–1939 | 
* 1930: *δεν πραγματοποιήθηκε*
* 1931–33: Δομνίτσα Λανίτου - Καβουνίδου
* 1934: E. Σουκούρογλου
* 1935: Δομνίτσα Λανίτου - Καβουνίδου
* 1936: Τσιαρδή
* 1937–38: Ι. Βάρβογλη
* 1939: Mαρία Μπίσμπα
 |
|  |
| 1940–1949 | 
* 1940: Mαρία Μπίσμπα
* 1941–45: *δεν πραγματοποιήθηκε*
* 1946: Μ. Πλακωτάρη
* 1947: Αναστασία Κορολόγου
* 1948: Ηρώ Τσαγκαρίδου
* 1949: Ερμιόνη Ζωμοπούλου
 |
|  |
| 1950–1959 | 
* 1950: Φανή Αργυρίου
* 1951: Γεωργία Δραμπουκάκη
* 1952: Μάγδα Νικολάου
* 1953: Παπαδημητρίου
* 1954–56: Φανή Αργυρίου
* 1957: Τριανταφυλλιά Κασιμάτη
* 1958: Στέλλα Μουσούρη
* 1959: Τριανταφυλλιά Κασιμάτη
 |
|  |
| 1960–1969 | 
* 1960–62: Τριανταφυλλιά Κασιμάτη
* 1963–64: Ελένη Βρεττάκου
* 1965–69: Χαρά Σασαγιάννη
 |
|  |
| 1970–1979 | 
* 1970: Σ. Μυλωνογιάννη
* 1971–72: Μαρούλα Λάμπρου
* 1973: Ειρήνη Παγδάτη
* 1974: Κούλα Γιαννακίδου
* 1975–76: Μαρούλα Λάμπρου
* 1977: Κούλα Γιαννακίδου
* 1978–79: Μαρούλα Λάμπρου
 |
|  |
| 1980–1989 | 
* 1980: Κούλα Γιαννακίδου
* 1981: Μυρούλα Καπιτζή
* 1982–83: Κούλα Γιαννακίδου
* 1984: Σοφία Μαυρομάτη
* 1985: Άννα Καραμανλή
* 1986: Βούλα Πατουλίδου
* 1987: Αγνή Γεωργίου
* 1988: Σύλβια Κανακάρη
* 1989: Παναγιώτα Μπισμπίκη
 |
|  |
| 1990–1999 | 
* 1990: Παναγιώτα Μπισμπίκη
* 1991: Αθηνά Παπασωτηρίου
* 1992: Νίκη Ξάνθου
* 1993: Ελένη Καραμπεσίνη
* 1994: Βούλα Πατουλίδου
* 1995: Νίκη Ξάνθου
* 1996: Ελένη Καραμπεσίνη
* 1997: Νίκη Ξάνθου
* 1998: Παρασκευή Τσιαμήτα
* 1999: Νίκη Ξάνθου
 |
|  |
| 2000–2009 | 
* 2000: Χριστίνα Αθανασίου
* 2001–02: Στέλλα Πιλάτου
* 2003: Νίκη Ξάνθου
* 2004–05: Ιωάννα Καφετζή
* 2006–08: Χρυσοπηγή Δεβετζή
* 2009: Ελένη-Μαρία Καφούρου
 |
|  |
| 2010–2019 | 
* 2010: Αθανασία Πέρρα
* 2011–12: Βούλα Παπαχρήστου
* 2013: Ευαγγελία Γαλένη
* 2014–15: Χάιδω Αλεξούλη
* 2016: Βούλα Παπαχρήστου
* 2017: Χάιδω Αλεξούλη
* 2018: Βούλα Παπαχρήστου
* 2019: Έφη Κολοκυθά
 |
|  |
| 2020–σήμερα | 
* 2020: Ελένη Κουτσαλιάρη
 |

 |